Константин Батюшков
Моят гений

Превод от руски: Янко Димов, —

chitanka.info

О, памет на сърнето, ти

по-силна си, дори по-вечна

от моя разум — щом с мечти

ме водиш към страна далечна.

Аз помня милите слова,

очите сини — тъй понятни,

косите помня — светло-златни,

огрели нежната глава.

Бе несравнима и прекрасна

дори във проста дреха тя.

И образът й не угасна —

със мене странства по света.

От моя гений — любовта ми —

в раздялата съм утешен.

Ако заспя — дори съня ми

от нея ще е осветен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.